吳越三王判牘帖贊
作者：岳珂
朝代：宋

paragraphs: 玉冊之樓壓吳杭，三川錦繡開故鄉。
英姿颯颯熊虎相，紅袍金印交煒煌。
百年霸府儀物龐，山判近出功臣堂。
鳳宅畫諾鵲抵章，五雲八體嚴且莊。
流傳世世民弗忘，鬼神呵護謹毖藏。
題染猶带猊爐香，卷端藻墨十二行。
紫橐曾是天台房，我寶此帖隨縑緗。
匪徒嗜古思耿光，大誼猶可占尊王。